Cerere de decizie preliminară introdusă de Oberster Gerichtshof (Austria) la 15 ianuarie 2025 – Thüringer Aufbaubank/LN
(Cauza C-14/25, Thüringer Aufbaubank)
Limba de procedură: germana
Instanța de trimitere
Curtea Supremă
Părțile din procedura principală
Solicitantă: Thüringer Aufbaubank
Pârât: LN
Întrebarea preliminară
Articolul 21 alineatul (2) coroborat cu articolul 25 din Regulamentul (CE) nr. 805/20041 trebuie interpretat în sensul că un certificat de titlu executoriu european al unui act autentic executoriu (în speță, un act notarial executoriu întocmit de un notar german), eliberat de autoritatea competentă din statul membru de origine – utilizând formularul-tip prevăzut în anexa III la regulament – nu poate face obiectul unei revizuiri pe fond în statul membru de executare nici atunci când – ținând seama de data la care a fost întocmit actul executoriu – domeniul de aplicare ratione temporis al regulamentului nu a fost în mod evident respectat?
____________
1 Regulamentul (CE) nr. 805/2004 al Parlamentului European și al Consiliului din 21 aprilie 2004 privind crearea unui titlu executoriu european pentru creanțele necontestate (JO 2004, L 143, p. 15, Ediție specială, 19/vol. 7).